OzLabs/hebrew-wiki-articles huggingface dataset:
דימיטר צאנצ'ב

דימיטר צאנצ'ב צאנצ'ב (בבולגרית: Димитър Цанчев Цанчев, נולד ב-28 בספטמבר 1966, סופיה, הרפובליקה העממית של בולגריה) הוא דיפלומט בולגרי המכהן מ-2021 כשגריר האיחוד האירופי בישראל.

== ביוגרפיה ==
דימיטר צאנצ'ב נולד בסופיה. אביו צאנקו צאנצ'ב היה צלם קולנוע נודע, ודימיטר השתתף בילדותו במספר תפקידי ניצב בסרטים שצילם אביו. הוא רכש תוארי מוסמך אוניברסיטה במזרחנות ובמשפטים בהצטיינות יתרה באוניברסיטת סופיה והתמחה בחוק הבין-לאומי ויחסים בין-לאומיים. בין השנים 1992–1993 הועסק כעורך ברדיו בולגריה. ב-1993 הצטרף צאנצ'ב לשירות החוץ הבולגרי וכיהן בשורה ארוכה של תפקידים ובכללם: סגן ראש המשלחת הדיפלומטית הבולגרית בישראל (1996–1999), ראש דסק המזרח התיכון וצפון אפריקה במשרד החוץ של בולגריה (1999–2001), שגריר בולגריה באומות המאוחדות (2002–2005), דובר משרד החוץ הבולגרי (2005–2008), שגריר בולגריה בישראל (2008–2010), סגן שר החוץ של בולגריה (2010–2012), ושגריר בולגריה באיחוד האירופי (2012–2021).

ב-2021 מונה לשגריר האיחוד האירופי בישראל. צאנצ'ב דובר עברית שוטפת ומפגין לאורך הקריירה עמדות פרו-ישראליות מובהקות. ב-2010, במהלך השרפה בכרמל, שלחה בולגריה 2 מטוסי כיבוי וכ-120 כבאים לסייע בכיבוי. בריאיון לעיתונות אמר צאנצ'ב בתפקידו כסגן שר החוץ הבולגרי, שבולגריה גאה להיות הראשונה שמגישה סיוע לישראל, וכי הבולגרים זוכרים היטב את פועלו של הרב גבריאל אלמושנינו להצלת העיר סופיה ב-1878, לאחר שהעות'מאנים הנסוגים הציתו בה אש. מאז מתקפת הפתע על ישראל (2023) סייר צאנצ'ב מספר פעמים ביישובים שנפגעו במתקפה, נפגש עם תושבים ועם ראשי יישובים שונים והביע תמיכה בהם.

== קישורים חיצוניים ==

* [https://www.eeas.europa.eu/israel/wdwt-hsgryr_he?s=200 דימיטר צאנצ'ב], באתר משלחת האיחוד האירופי לישראל

== ביאורים ==

== הערות שוליים ==

קטגוריה:שגרירי האיחוד האירופי בישראל
קטגוריה:שגרירי בולגריה בישראל
קטגוריה:שגרירים באיחוד האירופי
קטגוריה:דיפלומטים בולגרים
קטגוריה:בוגרי אוניברסיטת סופיה
קטגוריה:בולגרים שנולדו ב-1966
צ'אנג-אה 6

צ'אנג-אה 6 (בסינית: 嫦娥六号) היא משימת חקר ירח של מינהל החלל הסיני. המטרה העיקרית של המשימה היא להשיג דגימות קרקע וסלע מהצד הרחוק של הירח ולהחזיר אותם לכדור הארץ.<ref></ref> זוהי משימת איסוף והחזרת הדגימה השנייה בתוכנית חקר הירח של סין.<ref name="sn20240110" /> החללית שוגרה לחלל ב-3 במאי 2024 ונחתה על הירח ב-2 ביוני.<ref></ref> המשימה צפויה להימשך בסביבות 53 ימים.

הנחתת, אשר מצוידת בכף ובמקדחה, הולכת לאסוף דגימות מהירח במשקל של עד 2 ק"ג.

החללית נושאת גם מיכשור מצרפת, איטליה, שוודיה ופקיסטן אשר יסייע ללמוד על היבטים שונים של הרכב פני הירח.

החללית שוגרה בהצלחה לחלל ב-3 במאי 2024 על גבי רקטת צ'אנגג'נג 5 ממרכז שיגור הלוויינים ונצ'אנג באי האינאן.<ref></ref>

בדומה למשימות הקודמות בתוכנית החלל הסינית לחקר הירח, גם במשימה זו החללית קרויה על שם אלת הירח הסינית צ'אנג-אה.

== ראו גם ==
* צ'אנג-אה 5
* VIPER (רובר)

==קישורים חיצוניים==

* 

==הערות שוליים==

קטגוריה:משימות איסוף והחזרת דגימה
קטגוריה:משימות לחקר הירח
סטארגייט (הרכב מוזיקלי)

סטארגייט (Stargate) הוא הרכב מוזיקלי נורווגי שהוקם ב-1996 ומורכב מהמפיקים המוזיקליים טור אי. הרמנסן ומיקל ס. אריקסן.

ההרכב היה שותף לכתיבה והפקה של מספר שירים בין היתר של בילי פייפר, ברנדי נורווד, בלו, אטומיק קיטן, ג'יי שון, ני-יו, ריהאנה, ביונסה, שאקירה, ג'ורדין ספארקס, כריס בראון, מריה קארי, ג'ניפר הדסון, ויז קאליפה, אלקסיס ג'ורדן, קייטי פרי, ג'ניפר לופז, שון פול, מרינה דיאמנדיס, ריטה אורה, סלינה גומז, איגי אזליה, צ'ארלי XCX, קולדפליי, ג'וליה מייקלס, מייג'ור לייזר, סם סמית', חאליד וליטל מיקס.

== קריירה ==
ב-10 במרץ 2017, ההרכב הוציא, בשיתוף פעולה עם פינק וסיה, את הסינגל "Waterfall". הסינגל זכה בתואר הקלטה מסוג זהב מ-ARIA. כמו כן, השיר הגיע בשיאו למקום ה-30 ב-VG-lista, למקום השביעי במצעד שירי הדאנס קלאב, למקום ה-24 במצעד 40 השירים למבוגרים ולמקום ה-33 במצעד הפופ איירפליי.

ב-29 בספטמבר 2017, ההרכב התארח, לצד אלו בלאק בסינגל "Carry You Home" של טייסטו. הסינגל הגיע בשיאו למקום ה-38 במצעד 40 הסינגלים ההולנדיים ולמקום ה-26 במצעד שירי הדאנס/אלקטרוני.

ב-22 ביוני 2018, ההרכב הוציא, בשיתוף פעולה עם קונגס וגולדן, את הסינגל "Be Right Here". הסינגל הגיע בשיאו למקום ה-77 במצעד הסינגלים הצרפתי.

== קישורים חיצוניים ==
* 

קטגוריה:מפיקים מוזיקליים נורווגים
קטגוריה:זוכי פרס גראמי
קטגוריה:להקות שהוקמו בשנת 1996
אליפות המהירות של ה-WWE

{| class="wikitable" align="left" border="1"
|-
! colspan="2" align="center" | אליפות המהירות של ה-WWE
|-
! colspan="2" align="center" | פרטים
|-
| ארגון מפעיל || WWE
|-
| תאריך יצירה || 27 במרץ 2024
|-
| האלוף הנוכחי || אנדרדה
|-
| תאריך זכייה || 7 ביוני 2024 (שודר ב-14 ביוני 2024)
|-
! colspan="2" align="center" | סטטיסטיקות
|-
| האלוף הראשון || ריקושט
|-
| האלוףהמבוגר ביותר || ריקושט <small>(35 שנים, 198 ימים)</small>
|-
| האלוףהצעיר ביותר || אנדרדה <small>(34 שנים, 175 ימים)</small>
|-
| האלוףהכבד ביותר || אנדרדה <small>(95 ק"ג)</small>
|-
| האלוףהקל ביותר || ריקושט <small>(94 ק"ג)</small>
|}
אליפות המהירות ה-WWE (באנגלית: WWE Speed Championship) היא תואר אליפות היאבקות מקצועית, שנוצר על ידי ארגון ההיאבקות האמריקאי, ה-WWE ב-27 במרץ 2024. אליפות זו זמינה בפני מתאבקים בכל אחד משלושת המותגים של הארגון: Raw, סמאקדאון ו-NXT, ומתאפיינת בהתניית קרב שלפיה אורך הקרבות מוגבל לשלוש דקות בלבד. שם האליפות נקרא על פי תוכנית האינטרנט של ה-WWE, ספיד, שבה הקרבות משודרים באופן בלעדי. האלוף הראשון והנוכחי הוא אנדרדה.

==היסטוריה==
ריקושט, אלוף המהירות הראשון]]

ב-9 בפברואר 2024, ארגון ההיאבקות האמריקאי, ה-WWE, הכריז על שותפות עם הרשת החברתית, X במטרה להציג תוכנית אינטרנטית חדשה בשם ספיד, תוכנית שבועית המשודרת ברשת זו, כשהמתאבקים מופיעים בקרבות עם הגבלת זמן של כחמש דקות. חודש לאחר מכן ב-27 במרץ, פרשן ה-WWE, קורי גרייבס, הודיע שתוכנית הבכורה תשודר ב-3 באפריל 2024, אך אורך הקרבות הוגבל במקום לשלוש דקות בלבד. טורניר בן שמונה משתתפים הוכרז על מנת להכתיר את אלוף המהירות הראשון בתולדות הארגון, כשהקרבות בטורניר זה התקיימו בפרקים הראשונים של התוכנית השבועית. עוד נודע שמתאבקים מכל שלושת המותגים הראשיים (Raw, סמאקדאון ו-NXT) יהיו ראשיים להיאבק על התואר. במהלך גמר הטורניר, שהוקלט ב-26 באפריל 2024, ושודר ב-3 במאי, ריקושט גבר על ג'וני גרגאנו על מנת להפוך לאלוף המהירות הראשון בתולדות ה-WWE.

===הטורניר להכתרת האלוף הראשון===

==רשימת האלופים==

{| class="wikitable sortable" style="text-align: center"
!width="1%" rowspan="2"|#
!width="5%" rowspan="2"|מתאבק
!width="5%" colspan="3"|שינוי אליפות
!width="5%" colspan="3"|סטטיסטיקת כהונה
!width="10%" rowspan="2"|הערות
|-
!width="5%"|תאריך
!width="5%"|אירוע
!width="5%"|מיקום
!width="1%"|מספר כהונה
!width="3%"|ימים כאלוף
!width="3%"|ימים כאלוף המוכרים על ידי הארגון
|-
!1
| ריקושט || 26 באפריל 2024 || ספיד || סינסינטי, אוהיו || 1 || 42
| 42
|align=right| <small>ניצח את ג'וני גרגאנו בגמר הטורניר להכתרת אלוף המהירות הראשון בתולדות הארגון. עקב עיכוב הקלטות, הקרב שודר ב-3 במאי 2024 וארגון ה-WWE מכיר בתקופת כהונתו מתאריך שידור זה.</small>
|-
!2
| אנדרדה || 7 ביוני 2024 || ספיד || לואיוויל, קנטקי || 1 || +
| +
|align=right| <small>עקב עיכוב הקלטות, הקרב שודר ב-14 ביוני 2024 וארגון ה-WWE מכיר בתקופת כהונתו מתאריך שידור זה.</small>
|}

==קישורים חיצוניים==
* 

==הערות שוליים==

קטגוריה:אליפויות ה-WWE
קטגוריה:WWE NXT
הפרעת שימוש בקנאביס

הפרעת שימוש בנקאביס (במקור: Cannabis use disorder; בקיצור: CUD; ידוע גם כ-"התמכרות לקנאביס") היא הפרעה נפשית שעל פי ה-DSM-5 (המהדורה החמישית של ספר האבחנות הפסיכיאטריות האמריקאי), מתבטאת בפיתוח תלות ב-THC (תרכובת שנמצאת בסם הקנאביס). אנשים אשר לוקים בהפרעה, מפתחים סימני גמילה כאשר מפסיקים ליטול THC. סימני הגמילה כוללים: דיספוריה, חרדה, עצבנות, דיכאון, דה-פרסונליזציה, אי שקט, בעיות שינה, בעיות במערכת העיכול וירידה בתיאבון.

נתונים הראו כי בני נוער שעישנו באופן קבוע (7% על פי מחקר אחד) תפקדו באופן לקוי בשיעורים, בשל הפרעה זאת, וגם הציונים שלהם היו נמוכים יותר מאשר ציונים של תלמידים שלא לוקים בהפרעה.<ref></ref> 

עם זאת, אין עדות רבה לאנשים הלוקים בהפרעה זאת, רק 9% ממעשני הקנאביס לוקים בה. ההפרעה מתפתחת בעיקר בקרב קטינים ובקרב אוכלוסיות ילידים כגון אבוריג'ינים.

== הערות שוליים ==

קטגוריה:קנאביס
קטגוריה:סמים פסיכואקטיביים
קטגוריה:התמכרות
קטגוריה:הפרעות נפשיות והתנהגותיות כתוצאה משימוש בחומרים פסיכואקטיביים
אנבלה ברז פירס

אנבלה ברז פירס (בפורטוגזית: "Anabela Braz Pires"; נולדה ב-	22 בספטמבר 1976) היא זמרת פורטוגזית.

== ביוגרפיה ==
אנבלה נולדה בעיר אלמדה, הסמוכה לליסבון. היא החלה לשיר באופן מקצועי בגיל שמונה, כשהשתתפה במספר פסטיבלים לילדים. ב-1989 ייצגה את פורטוגל בפסטיבל מוזיקה של יוניסף, והגיעה למקום השני.

ב-1991 השתתפה בפסטיבל סופוט ובאותה שנה, הוציאה לאור את אלבומה הראשון.

ב-1993 זכתה ב-"Festival da Canção", פסטיבל בו הזוכה נשלח לייצג את פורטוגל באירוויזיון. בעקבות כך, ייצגה את מדינתה באירוויזיון, שנערך באותה שנה באירלנד, עם השיר "A cidade". בתום הקראת הניקוד, התברר שסיימה את התחרות במקום העשירי עם 60 נקודות. השיר מהאירוויזיון היווה סינגל מוביל באלבומה השלישי.

היא גילמה את אלייזה דוליטל בהפקת המחזמר "גבירתי הנאווה" שעלתה בליסבון, ולאחר מכן גם שיחקה את מריה במחזמר "".

היא עוסקת רבות בדיבוב ותרמה את קולה לדיבוב בפורטוגזית של הסרטים "מולאן" ו"נסיך מצרים".

== קישורים חיצוניים ==

קטגוריה:זמרות פורטוגזיות
קטגוריה:משתתפי אירוויזיון 1993
קטגוריה:נציגי פורטוגל באירוויזיון
עיתונאות כלכלית

עיתונאות כלכלית או עיתונאות עסקית היא החלק בעיתונאות העוקב אחר, מנתח ומפרש את הפעילויות העסקיות, הכלכליות והפיננסיות והשינויים המתרחשים בחברות. הנושאים מכסים באופן נרחב את כל תחום הפעילות המסחרית הקשורה לכלכלה.

תחום זה של עיתונות מספק חדשות ומאמרים על אנשים, מקומות ונושאים הקשורים למגזר העסקי. רוב העיתונים, המגזינים, הרדיו ותוכניות החדשות בטלוויזיה כוללים פלח עסקי. עיתונות עסקית מפורטת ומעמיקה עשויה להופיע בפרסומים, רדיו וערוצי טלוויזיה המוקדשים במיוחד לעיתונות עסקית ופיננסית.

==היסטוריה==
עיתונות עסקית החלה כבר בימי הביניים, כדי לסייע למשפחות מסחר ידועות לתקשר זו עם זו.

בסביבות שנת 1700 החל הסופר דניאל דפו - הידוע בעיקר ברומנים שלו, במיוחד רובינזון קרוזו - לפרסם חדשות עסקיות וכלכליות. בשנת 1882 החלו צ'ארלס דאו, אדוארד ג'ונס וצ'ארלס ברגסטרסטר שירות טלגרף שהעביר חדשות לבתי השקעות לאורך וול סטריט. ובשנת 1889, הוול סטריט ג'ורנל החל לפרסם. 

בעוד שהעיתונאית המפורסמת אידה טרבל לא ראתה את עצמה ככתבת עסקית, הדיווח והכתיבה שלה על חברת Standard Oil Co. בשנת 1902 סיפקו את התבנית לאופן שבו אלפי עיתונאים עסקיים סיקרו חברות מאז. הכיסוי העסקי זכה לגדולה בשנות ה-90, עם השקעה רחבה יותר בשוק המניות. הוול סטריט ג'ורנל הוא דוגמה בולטת לעיתונות עסקית, והוא בין העיתונים המובילים של ארצות הברית הן מבחינת תפוצה והן מבחינת כבוד לעיתונאים שעובדים בעיתון.

*
נבחרת אוקראינה בהוקי קרח

נבחרת אוקראינה בהוקי קרח (באוקראינית: Збірна України з хокею з шайбою) מייצגת את אוקראינה בהוקי קרח מאז 1992. נבחרת ברית המועצות בהוקי קרח ייצגה את אוקראינה בעבר משנת 1951 עד 1991, כשהמדינה הייתה חלק מברית המועצות. 

נבחרת אוקראינה נחשבת לנבחרת בינונית. .

==הישגים==
===משחקים אולימפיים===
* 1994—1998: לא השתתפה
* 2002: מקום 10
* 2006—2022ֶ: לא השתתפה
נבחרת אוקראינה, 2010.

==קישורים חיצוניים==

* 
==הערות שוליים==

קטגוריה:אוקראינה: הוקי קרח
קטגוריה:נבחרות אוקראינה
אוקראינה
דזמונד איסטווד

דזמונד איסטווד (באנגלית: Desmond Eastwood) הוא שחקן תיאטרון, טלוויזיה וקולנוע מצפון אירלנד.

== ביוגרפיה ==
נולד בליסבורן, בנם של מרי ודזמונד איסטווד, הוא למד בבית הספר "פריינדס", במקום מגוריו. הוא סיים תואר במשפטים בקווינס קולג' ב-2014, לפני שעבר לדבלין כדי ללמוד משחק בבית הספר למשחק של Gaiety. יש לו חמישה אחים. אחיו קולום הוא יוצר סרטים.<ref name="coleman"></ref><ref></ref>

== קריירה ==
איסטווד הופיע בהפקות טלוויזיה בהן קריפטון, ויקינגים, דם סמיך ומשחקי הכס. הוא גם הופיע בסרט העלילתי הראשון של אחיו "רפואה שחורה", שבו כיכבה אנטוניה קמפבל-יוז.<ref name="coleman" />

בשנת 2020 הופיע בסדרת הטלוויזיה "אנשים נורמלים". בסדרה הוא מגלם את ניאל שמתיידד עם הדמות קונל, בגילומו של פול מסקל.<ref></ref> על תפקידו בסדרה הוא היה מועמד לפרס השחקן המשנה הטוב ביותר בטקס פרסי הקולנוע והטלוויזיה האירי ה-17.<ref></ref><ref></ref> איסטווד ומסקל שיחקו יחד במחזה "The Lieutenant of Inishmore" בדבלין. ההפקה הופסקה בגלל מגפת הקורונה.<ref></ref><ref></ref>

בשנת 2023 הופיע בסרטו של ליאם ניסן "ארץ החטאים",<ref></ref> ובסרטו של פירס ברוסנן "הרובאי האחרון" .<ref></ref><ref></ref>

משנת 2023 הוא מגלם את הבלש מורי קנינג בשתי העונות הראשונות של דרמת המשטרה "Blue Lights", של ערוץ BBC One בצפון אירלנד.<ref></ref><ref></ref>

בשנת 2024 שיחק בדרמה השוודית "Stormskerry Maja".<ref></ref> יש לו בשנת 2022 לוהק לתפקיד בסרט האקשן הקומי העתידי בכיכובו של כריסטוף ואלץ, "Old Guy".<ref></ref>

== פילמוגרפיה חלקית ==
{| class="wikitable sortable"
!שנה
! כותרת
!תפקיד
! class="unsortable" | הערות
|-
| 2018
| קריפטון
| טאז-רן
|
|-
| 2020
|אנשים נורמלים
| נייל
|
|-
| 2020
| ויקינגים
|שליח
|
|-
| 2021
| רפואה שחורה
| קונור
|
|-
| 2022
| בנות דרי
| בני
|
|-
| 2023
|ארץ החטאים
| קרטיס ג'ון
|
|-
| 2023-
|Blue Lights
|הבלש מורי קאנינג
|
|-
| 2023
| הרובאי האחרון
| טוני מקאן
|
|-
| 2024
| Stormskerry Maja
| סגן ג'ון וילסון
|
|-
| TBA
|Old Guy
| קולטון
|}

==קישורים חיצוניים==

== הערות שוליים ==

קטגוריה:בוגרי אוניברסיטת המלכה בבלפסט
קטגוריה:שחקני קולנוע וטלוויזיה צפון אירים
קטגוריה:שחקני תיאטרון צפון אירים
המקעקע מאושוויץ (סדרת טלוויזיה)

המקעקע מאושוויץ (באנגלית: The Tattooist of Auschwitz) היא סדרת דרמה היסטורית בת שישה פרקים משנת 2024 המבוססת על רומן באותו שם מאת הסופרת הניו זילנדית הת'ר מוריס.

צוות השחקנים הבינלאומי כולל את הארווי קייטל, מלאני לינסקי, ג'ונה האוור-קינג והשחקנית הפולנייה אנה פרוחניאק ואת הישראליות יהלי מרגלית טופול ומילי עשת. את הסדרה ביימה טלי שלום עזר.

הזמרת ברברה סטרייסנד הקליטה במיוחד את השיר "Love Will Survive" עבור הסדרה.

== עלילה ==
לאלי סוקולוב, אסיר יהודי במחנה הריכוז אושוויץ-בירקנאו במהלך מלחמת העולם השנייה, מקבל תפקיד לקעקע מספרי זיהוי על זרועותיהם של אסירים אחרים.<ref></ref>

== דמויות ==
* הארווי קייטל בתפקיד לאלי סוקולוב
** ג'ונה האוור-קינג בתפקיד לאלי סוקולוב הצעיר
* מלאני לינסקי בתפקיד הסופרת הת'ר מוריס
* אנה פרוחניאק בתפקיד גיטה
* מילי עשת בתפקיד איוונה, חברתה של גיטה
* יונאס נאי בתפקיד סטפן ברצקי
* יהלי מרגלית טופול בתפקיד צילקה
* אביטל לבובה - מרתה
* טלולה הדון - חנה 
* פרדריק וון לוטיכאו - יוסטק 
* פניקס ברוסרד - לאון 
* טמלין הנדרון - דייוויד מוריס
* יואב רוטמן - מורדוביץ

== הפקה ==
המנהלת הקריאטיבית של סרטי סינכרוניסיטי (Synchronicity Films), קלייר מונדל, השיגה את הזכויות למקעקע מאושוויץ לאחר שעשתה עסקה עם הוצאת Bonnier Books UK בשנת 2018.<ref></ref> ב-2023 דווח שסרטי סינכרוניסיטי מפתחים סדרה בת שישה פרקים עבור אולפני סקיי ופיקוק וכי הסדרה תבויים על ידי טלי שלום עזר עם ז'קלין פרסקה כתסריטאי<nowiki/>ת ראשית. קלייר מנדל ופרסקה הן המפיק<nowiki/>ות האחראיות.<ref></ref> שירות הסטרימינג האוסטרלי סטן הזמין את הסדרה, והמכירות ברחבי העולם יהיו בידי All3Media. הצילומים התחילו באביב 2023.<ref></ref><ref></ref><ref></ref>

=== ליהוק ===
במרץ 2023 לוהקו ג'ונה האוור-קינג, אנה פרוחניאק ומלאני לינסקי.<ref></ref> באפריל 2023, הארווי קייטל הצטרף לקאסט בתור לאלי סוקולוב המבוגר יותר.<ref></ref>

=== מוזיקה ===
את המוזיקה לסדרה הלחינו הנס צימר וקארה טלבה;<ref></ref> השניים כתבו את המוזיקה עם וולטר אפנסייף, למילים של צ'רלי מידנייט לשיר המקורי "Love Will Survive", בביצועה של ברברה סטרייסנד לקראת שידור הסדרה. השיר שוחרר כסינגל ב-25 באפריל 2024.

== שידור ==
הסדרה שודרה לראשונה ב-Peacock וב-Sky Atlantic בבריטניה, ב-2 במאי 2024.<ref></ref>

== ביקורת ==
באתר מאגר הביקורות Rotten Tomatoes עומד יחס הדעות החיובית על 78%, עם דירוג ממוצע של 6.6/10, על סמך 18 ביקורות מבקר<nowiki/>ים.<ref></ref> באתרMetacritic, המשתמש בממוצע משוקלל, קיבלה הסדרה ציון של 60 מתוך 100 על סמך 14 מבקרים, ציון המוגדר "ביקורות מעורבות או ממוצעות".

== קישורים חיצוניים ==
* 

== הערות שוליים ==

קטגוריה:Peacock: תוכן מקור
קטגוריה:אושוויץ בתרבות
אנה פרוחניאק

אנה פרוחניאק (בפולנית: Anna Próchniak; נולדה ב-22 בדצמבר 1988) היא שחקנית פולנייה.

== ביוגרפיה ==
פרוחניאק נולדה בלובלין, פולין ב-1988. היא בוגרת בית הספר התיכון בלובלין. אביה הוא פרופסור באקדמיה. היא למדה בבית ספר לבלט והייתה רקדנית בלט. בשנת 2013 סיימה את לימודיה בחוג למשחק בבית הספר הלאומי לקולנוע, טלוויזיה ותיאטרון על שם לאון שילר בלודז'.<ref></ref><ref name="cul"></ref>

== קריירה ==
ב-2012 שיחקה בתיאטרון ואף זכתה בפרס על תפקידה בהצגה "חלומה של נטשה" . ב-2014 שיחקה בסרט הפולני "ורשה 44" העוסק במרד ורשה בתפקיד לוחמת המחתרת קמילה "קאמה" ידרוסיק, על תפקידה זה זכתה בפרס. התפקיד הקולנועי הבינלאומי הגדול הראשון של פרוחניאק היה בסרט "התמימות" <ref name="cul" /> שהוצג בפסטיבל סאנדנס 2016, בבימויה של אן פונטיין. ב-2017 הופיעה בסרט האירי "Bad Day for the Cut" שהוצג בפסטיבל סאנדנס 2017. ב-2019 הופיעה בסרט הלטבי "אולג". עוד ב-2019 שיחקה בסדרה "בפטיסט" של BBC One. פרוחניאק היא חברה באקדמיה האירופית לקולנוע (EFA).

בשנת 2024 שיחקה בתפקיד הראשי כגיטה בסדרה הבריטית-אמריקאית "המקעקע מאושוויץ" ברשת Peacock האמריקאית וברשת Sky Atlantic <small>(אנ')</small> הבריטית, המבוססת על הרומן באותו שם מ-2018 מאת הסופרת הניו זילנדית הת'ר מוריס.

== פילמוגרפיה נבחרת ==
{| class="wikitable sortable"
!שנה
! סדרה/סרט
! תפקיד
! class="unsortable" | הערות
|-
| 2012
| חסרי בושה
| אירמינה
|
|-
| rowspan="2" | 2014
| אוביוואטל
| קאסיה
|
|-
| ורשה 44
| קמא
|
|-
| 2016
| התמימות
| זופיה
|
|-
| rowspan="2" | 2017
| שוברים את הגבולות
| גרז'ינה
|
|-
| יום רע לגזרה
| קאג'ה
|
|-
| 2018
| נשרים
| סופיה
|
|-
| rowspan="2" | 2019
| בפטיסט
| נטלי רוז
|
|-
| אולג
| מלגוסיה
|
|-
| rowspan="2" | 2022
| Behawiorysta
| ורוניקה דזונק
|
|-
| מצעד הלבבות
| מגדה
|
|-
| 2023
| לא מעוגן
| מגדלנה
|
|-
| 2024
| המקעקע מאושוויץ
| גיטה
|
|}

== קישורים חיצוניים ==

* 

== הערות שוליים ==

קטגוריה:שחקניות קולנוע וטלוויזיה פולניות
קטגוריה:פולנים שנולדו ב-1988
קטגוריה:ילידות 1988
Journal of Political Economy

כתב העת The Journal of Political EconomyThe Journal of Political Economy הוא כתב עת אקדמי חודשי בתחום הכלכלה המפורסם על ידי הוצאת אוניברסיטת שיקגו. הוקם על ידי ג'יימס לורנס לאגלין בשנת 1892, הוא מכסה הן כלכלה תאורטית והן כלכלה אמפירית. הוא נחשב לאחד מכתבי העת המובילים בכלכלה. בעבר, כתב העת פרסם מדי רבעון מהקדמתו ועד 1905, עשרה גליונות בכל כרך מ-1906 עד 1921, ודו-חודשי מ-1922 עד 2019. העורכת הראשית כיום היא היא Magne Mogstad (מאוניברסיטת שיקגו).

==קישורים חיצוניים==
* 

קטגוריה:כתבי עת כלכליים
American Sociological Review

American Sociological Review (בראשי תיבות - ASR) הוא כתב עת אקדמי דו-חודשי, המכסה את כל ההיבטים של סוציולוגיה ונחשב אחד מכתבי העת היוקרתיים בתחום. הוא מתפרסם על ידי SAGE Publications מטעם האגודה הסוציולוגית האמריקאית . כתב העת נוסד בשנת 1936. העורכים הראשיים נכון לשנת 2023, הם דייוויד קורט, לורל סמית-דור, ודונלד טומסקוביץ'-דווי כולם מאוניברסיטת מסצ'וסטס אמהרסט. 

==היסטוריה==
במשך שלושים שנותיה הראשונות, האגודה הסוציולוגית האמריקאית נשלטה במידה רבה על ידי המחלקה לסוציולוגיה של אוניברסיטת שיקגו, וכתב העת החצי-רשמי של האגודה היה ה-American Journal of Sociology בהוצאת אוניברסיטת שיקגו.

בשנת 1935, הוועד המנהל של האגודה הסוציולוגית האמריקאית הצביע 5 נגד 4 נגד הפסקת כתב העת האמריקאי לסוציולוגיה ככתב העת הרשמי של החברה, אך הצעד הועבר לבחינת החברות הכללית, שהצביעה 2 נגד 1 להקמת כתב עת חדש בלתי תלוי בשיקגו: American Sociological Review.

==קישורים חיצוניים==

* [https://journals.sagepub.com/home/asr אתר רשמי] (SAGE Publishing)
*[http://www.asanet.org/research-and-publications/journals/american-sociological-review אתר רשמי (ASA)]

קטגוריה:כתבי עת במדעי החברה
קטגוריה:כתבי עת לסוציולוגיה
American Journal of Sociology

American Journal of Sociology הוא כתב עת אקדמי דו-חודשי בעל ביקורת עמיתים המפרסם מחקרים מקוריים וביקורות ספרים בתחום הסוציולוגיה ומדעי החברה הקשורים אליו. הוא נוסד בשנת 1895 ככתב העת הראשון בדיסציפלינה שלו. העורך הנוכחי הוא ג'ון לוי מרטין. במשך כל ההיסטוריה שלו, כתב העת שוכן באוניברסיטת שיקגו. ופורסם על ידי הוצאת אוניברסיטת שיקגו.

==קישורים חיצוניים==

*

קטגוריה:כתבי עת לסוציולוגיה
Annual Review of Sociology

The Annual Review of Sociology הוא כתב עת אקדמי שנתי שעובר ביקורת עמיתים שפורסם על ידי Annual Reviews מאז 1975. החל משנת 2023, הוא מתפרסם כגישה פתוחה, תחת המודל Subscribe to Open הוא מופשט ומצורף באינדקס הציטוט של מדעי החברה. הוא נחשב אחד מכתבי העת החשובים בתחומו. נכון לשנת 2023, Journal Citation Reports העניק לכתב העת אימפקט פקטור של 10.5, ומדרג אותו במקום השני מתוך 149 כתבי עת בקטגוריה "סוציולוגיה".[https://www.annualreviews.org/about/impact-factors]

==קישורים חיצוניים==
* 

קטגוריה:כתבי עת לסוציולוגיה
אלסה ופרד (סרט, 2014)

אלסה ופרד (באנגלית: Elsa & Fred) הוא סרט רומנטי דרמה קומית אמריקאי משנת 2014 בבימויו של מייקל רדפורד, בכיכובם של זוכת פרס אוסקר שירלי מקליין וכריסטופר פלאמר. הסרט מבוסס על סרט ספרדי-ארגנטינאי באותו השם , משנת 2005.

העלילה היא על רומן אהבה שמתפתח אצל זוג קשישים בודדים. הסרט צולם בניו אורלינס וברומא והוא סרטו האחרון של ג'ורג' סיגל, אשר משחק בו תפקיד קטן.

בסרט ישנו שחזור בשחור לבן של הסצנה במזרקת טרווי מהסרט לה דולצ'ה ויטה.

==תקציר העלילה==
פרדריק (פרד) בקרופט (כריסטופר פלאמר) הוא אלמן בן 80, המתגורר בניו אורלינס. אשתו נפטרה שבעה חודשים קודם לכן, ובתו לידיה (מרשה גיי הארדן) החליטה להעבירו לדירה קטנה יותר בבית דירות ושכרה את לאברן (אריקה אלכסנדר) שתטפל בכל מחסורו.

פרד שרוי בדיכאון, צופה כל היום מול הטלוויזיה ומסרב לצאת לפארק למרות המלצת רופאו וידידו ג'ון (ג'ורג' סיגל).

שכנתו הגרושה בת ה-74, אלסה הייז (שירלי מקליין) נפרדה מבעלה מקס (ג'יימס ברולין) ולה שני בנים. הבכור, ריימונד (סקוט באקולה), אדם מבוסס, נשוי ועם ילדה, והשני הוא אלק (רג רוג'רס), צייר שעדיין מחפש את עצמו ואלסה תומכת בו בסתר מהכסף ששולח לה ריימונד.

אלסה מנסה להתקרב לפרד ומספרת לו שקרים: שהיא אלמנה 27 שנים, שיש לה חמישה ילדים ונכדים שהיא צריכה לתמוך בהם. כמו כן מספרת לו שנפגשה בעבר עם פיקאסו שצייר אותה.

אט אט פרד נפתח ומתקרב לאלסה הם מתחילים לצאת, והיא מוצאת חן בעיניו בגלל התנהגותה הילדותית. היא מזמינה אותו למסעדה יוקרתית ומשכנעת אותו לרוץ ממנה לפני שהם משלמים את החשבון. עם הזמן נחשפים השקרים שלה ובעלה הפרוד מזהיר אותו מפניה, אך למרות זאת הקשר ביניהם הולך ומתהדק.

אלסה מספרת לו על חלומה לשחזר את בסצנת המזרקה בסרט לה דולצ'ה ויטה.

היא לא מגלה לו שהיא חולה באי ספיקת כליות ומטופלת בדיאליזה עד שיום אחד הוא עוקב אחריה לבית החולים ומגלה זאת. את הכסף שהבטיח לחתנו (כריס נות') הוא מחליט להשקיע בהגשמת חלומה של אלסה.

הם טסים לרומא ובלילה נכנסת אלסה בשמלה הדומה לזו של אניטה אקברג למזרקת טרווי ומזמינה את פרד (בתפקיד של מרצ'לו מסטרויאני) להיכנס למזרקה ולחבק אותה.

הם חוזרים הביתה ואלסה נפטרת ממחלתה. בנה ריימונד מוסר לפרד מתנה ממנה, הציור שצייר אותה פיקאסו בזמנו.

==שחקנים ודמויות==
{| class="wikitable"
|-
!שם השחקן/ית
!שם הדמות
!הערות
|-
|שירלי מקליין
|אלסה הייז
|
|-
|כריסטופר פלאמר
|פרד בקרופט
|
|-
|מרשה גיי הארדן
|לידיה בקרופט
|הסבתא
|-
|כריס נות'
|ג'ק
|בעלה של לידיה
|-
|ג'רד גילמן
|מייקל
|נכד של פרד
|-
|סקוט באקולה
|ריימונד הייז
|בכור של אלסה
|-
|אריקה אלכסנדר
|לאברן
|מטפלת
|-
|רג רוג'רס
|אלק הייז
|בנה של אלסה
|-
|ג'ורג' סיגל
|ג'ון
|רופא וידיד של פרד
|-
|ג'יימס ברולין
|מקס הייס
|בעלה של אלסה
|}

== הפקה ==
הסרט צולם בניו אורלינס. פלאמר ציין כי הוא לא מחשיב את הסרט כרימייק לסרט משנת 2005, וכי .<ref></ref>

הסצנה ברומא בה מקליין ופלאמר נכנסים למזרקת טרווי צולמה בשחור לבן, על מנת לחקות ולשחזר את הסצנה המקורית מ"לה דולצ'ה ויטה".

==קישורים חיצוניים==

*[https://www.youtube.com/watch?v=TnORJy_2tzg קדימון לאלסה ופרד], באתר יוטיוב
*[https://www.youtube.com/watch?v=auQv77kLLd0 סצנת מזרקת טרווי], באתר יוטיוב

== הערות שוליים ==

קטגוריה:סרטי 2014
קטגוריה:סרטים אמריקאיים
קטגוריה:סרטים באנגלית
קטגוריה:סרטי שירלי מקליין
קטגוריה:סרטים רומנטיים
קטגוריה:סרטי דרמה קומית
קטגוריה:חידושים לסרטים
Social Forces

Social Forces (לשעבר The Journal of Social Forces) הוא כתב עת אקדמי רבעוני למדעי החברה המפורסם על ידי הוצאת אוניברסיטת אוקספורד עבור המחלקה לסוציולוגיה באוניברסיטת צפון קרולינה בצ'פל היל. הוא מתרכז בסוציולוגיה אך יש לו גם גישה רב-תחומית, המפרסם עבודות מתחומי הפסיכולוגיה החברתית, האנתרופולוגיה, מדעי המדינה, ההיסטוריה והכלכלה. כל גיליון כולל בין 20 ל-25 מאמרים. בנוסף, כתב העת מפרסם גם ביקורות ספרים.

Social Forces (כוחות חברתיים) הוקמה על ידי הווארד וו. אודום בשנת 1922 בתור The Journal of Social Forces. השם שונה מהר יחסית; מאז 1925 (כרך 4), הוא יצא לאור בשם Social Forces. הוצאת אוניברסיטת אוקספורד השתלטה על פרסום כתב העת מהוצאת אוניברסיטת קרוליינה הצפונית ב-2011.

כתב עת זה נערך על ידי Arne L. Kalleberg (אוניברסיטת קרוליינה הצפונית בצ'אפל היל).

== קישורים חיצוניים ==
* 

קטגוריה:כתבי עת לסוציולוגיה
אנדי גרמר

אנדרו צ'ארלס גרמר (באנגלית: Andrew Charles Grammer; נולד ב-3 בדצמבר 1983)<ref></ref><ref></ref>, המוכר תחת שם הבמה אנדי גרמר (Andy Grammer) הוא זמר-יוצר ומפיק מוזיקלי אמריקאי.

== קריירה ==
ב-29 בספטמבר 2007, הוא הוציא את המיני-אלבום הראשון שלו, The World Is Yours.

ב-11 באפריל 2009, הוא הוציא את המיני-אלבום השני שלו, Soft Lights on Bright Colors.

ב-15 בנובמבר 2010, הוא הוציא את הסינגל "Keep Your Head Up". הסינגל הגיע בשיאו למקום ה-53 בבילבורד הוט 100 ולמקום החמישי במצעד 40 השירים למבוגרים. כמו כן, הסינגל זכה בתואר הקלטה מסוג פלטינה מ-ARIA ו-RIAA. גרסה מחודשת לשיר, בשיתוף פעולה עם מליסה נקודה , יצאה כ-"Relève la tête" ב-2012. הגרסה הגיעה בשיאה למקום ה-156 בצרפת.

ב-14 ביוני 2011, הוא הוציא את אלבום האולפן הראשון שלו, Andy Grammer. האלבום הגיע בשיאו למקום ה-105 בבילבורד 200 ולמקום הראשון במצעד ה-Heatseekers.

בדצמבר 2011, הוא הוציא את הסינגל "Fine by Me". הסינגל הגיע בשיאו למקום ה-84 בבילבורד הוט 100 ולמקום העשירי במצעד 40 השירים למבוגרים. כמו כן, הסינגל זכה בתואר הקלטה מסוג פלטינה מ-RIAA.

ב-13 במרץ 2012, הוא הוציא את המיני-אלבום השלישי שלו, .

ב-21 במאי 2013, הוא הוציא את המיני-אלבום הרביעי שלו, Crazy Beautiful.

ב-25 במרץ 2014, הוא הוציא את הסינגל "Back Home". הסינגל הגיע בשיאו למקום ה-21 במצעד 40 השירים למבוגרים. כמו כן, האלבום זכה בתואר הקלטה מסוג זהב מ-ARIA.

ב-5 באוגוסט 2014, הוא הוציא את אלבום האולפן השני שלו, Magazines or Novels. האלבום הגיע בשיאו למקום ה-19 בבילבורד 200 ולמקום ה-12 במצעד האלבומים הדיגיטליים. כמו כן, האלבום זכה בתואר הקלטה מסוג זהב מ-RIAA.

ב-11 בנובמבר 2014, הוא הוציא את הסינגל "Honey, I'm Good". הסינגל הגיע בשיאו למקום התשיעי בבילבורד הוט 100 ולמקום הראשון במצעד 40 השירים למבוגרים. כמו כן, הסינגל זכה בתואר הקלטה מסוג פלטינה משולשת מ-RIAA.

ב-24 באוגוסט 2015, הוא הוציא את הסינגל "Good to Be Alive (Hallelujah)". הסינגל הגיע בשיאו למקום ה-62 בבילבורד הוט 100 ולמקום ה-12 במצעד 40 השירים למבוגרים. כמו כן, הסינגל זכה בתואר הקלטה מסוג זהב מ-RIAA ו-Music Canada.

ב-29 ביולי 2016, הוא הוציא את הסינגל "Fresh Eyes". הסינגל הגיע בשיאו למקום ה-59 בבילבורד הוט 100 ולמקום התשיעי במצעד 40 השירים למבוגרים. כמו כן, הסינגל זכה בתואר הקלטה מסוג פלטינה מ-RIAA.

ב-1 במרץ 2017, הוא הוציא את המיני-אלבום החמישי שלו, Spotify Singles.

ב-1 בדצמבר 2017, הוא הוציא את אלבום האולפן השלישי שלו, The Good Parts. האלבום הגיע בשיאו למקום ה-57 בבילבורד 200.

ב-13 בפברואר 2019, הוא הוציא את הסינגל "Don't Give Up on Me". הסינגל הגיע בשיאו למקום הראשון במצעד השירים מתחת להוט 100 ולמקום ה-12 במצעד 40 השירים למבוגרים. כמו כן, הסינגל זכה בתואר הקלטה מסוג פלטינה מ-RIAA. גרסת הרמיקס של R3hab לשיר יצאה ב-12 באפריל 2019. גרסה זו הגיעה בשיאה למקום ה-49 באוסטרליה.

ב-26 ביולי 2019, הוא הוציא את אלבום האולפן הרביעי שלו, Naive. האלבום הגיע בשיאו למקום ה-33 במצעד האלבומים הדגיטליים האוסטרלי ולמקום ה-29 בבילבורד 200.

ב-3 ביוני 2022, הוא הוציא את המיני-אלבום השישי שלו, The Art of Joy.

== קישורים חיצוניים ==

* 

== הערות שוליים ==

קטגוריה:אמריקאים ממוצא אנגלי
קטגוריה:אמריקאים ממוצא גרמני
קטגוריה:זמרים-יוצרים אמריקאים
קטגוריה:מפיקים מוזיקליים אמריקאים
קטגוריה:אמריקאים שנולדו ב-1983
יאנג מאזינו

כריסטופר יאנג קים (באנגלית: Christopher Young Kim; נולד ב-12 באוגוסט 1992), שמוכר בשם הבמה שלו יאנג מאזינו, הוא שחקן אמריקאי הידוע בעיקר בזכות תפקידו פול צ'ו בסדרת הטלוויזיה בהפקת נטפליקס, "עצבים", עליה היה מועמד לפרס אמי לבידור בפריים טיים לשחקן משנה יוצא מן הכלל במיני סדרה או סרט ב-2023.

== ביוגרפיה ==
כריסטופר יאנג קים נולד במרילנד. הוא גדל בסילבר ספרינג, מרילנד. שני הוריו היגרו מקוריאה לפני הולדתו. <ref></ref> יש לו שתי אחיות גדולות. אביו היגר לארצות הברית מקוריאה בגיל 16.<ref></ref> למאזינו יש חגורה שחורה מדרגה ראשונה בטאקוונדו.<ref></ref>

הוא למד באוניברסיטת מרילנד, מחוז בולטימור, אך נשר ועבר לניו יורק בשנת 2014 כדי ללמוד בסטודיו למשחק סטלה אדלר, שם התאמן במשך שנה. <ref></ref>

לפני תפקיד הפריצה שלו בסדרה עצבים, מאזינו היה אנליסט בכיר בתאגיד LVMH במשך שש שנים.<ref></ref>

== קריירה ==
מאזינו בחר את הכינוי "יאנג מאזינו" כשם הבמה שלו בשנת 2018.<ref name="name"></ref> השם הוא שילוב של השם האמצעי האמיתי של מאזינו ושמה של דמות קומיקס, שנוצרה על ידי האמן הקוריאני SIU<ref name="name" /> מאזינו הסביר שהוא החליט לקחת שם במה כי היו יותר מדי שחקנים עם שם משפחתו האמיתי כאשר נרשם לגילדת שחקני המסך ב-2018.<ref name="name" />

הוא שיחק תפקידים במספר סרטים קצרים ותוכניות טלוויזיה לפני שלוהק לתפקיד פריצה כאחיו הצעיר של סטיבן יאון, פול, בסדרת נטפליקס המצליחה "עצבים", עליה היה מועמד לפרס אמי לבידור בפריים טיים לשחקן משנה יוצא מן הכלל במיני סדרה או סרט.

בינואר 2024 פורסם שמאזינו יצטרף לקאסט של העונה השנייה של סדרת הטלוויזיה, "האחרונים מבינינו" המשודרת בערוץ HBO, בתפקיד ג'סי.<ref></ref>

== פילמוגרפיה ==
=== קולנוע וטלוויזיה ===
{| class="wikitable sortable"
!Year
!Title
!Role
! class="unsortable" |Notes
|-
|2013
|Digging
|בחור צעיר
|קרדיט: כריסטופר קים
|-
|2014
|My Crazy Love
|ג'יימי
|2 פרקים, קרדיט:כריסטופר קים
|-
|2015
|Beneath Paradise
|קאל
|קרדיט: כריסטופר קים
|-
| rowspan="2" |2016
|שטח מת
|מאבטח
|פרק אחד, קרדיט: כריסטופר קים
|-
|The Destined King
|סאנגון
|קרדיט: כריסטפר קים
|-
|2017
|Foundation
|מאט
|קרדיט: כריסטופר קים
|-
|2018
|Fish Bones
|Peter KIm
|Credited as Christopher Kim
|-
|2018
|ניו אמסטרדם
|מתמחה
|פרק: "Pilot"
|-
|2019
|שוטרים בדם
|השוטר אנדי צ'ן
|פרק: "Behind the Smile"
|-
| rowspan="2" |2020
|טומי
|יון
|פרק: "The Ninth Girl"
|-
|הבן האובד
|אלכס וו
|פרק: "The Job"
|-
|2022
|Good Boy
|יון קים
|סרט קצר
|-
| rowspan="2" |2023
|עצבים
|פול צ'ו
|תפקיד ראשי, 10 פרקים
|-
|Trinity's Triumph
|האב קים
|סרט באורך מלא
|-
|2025
|האחרונים מבינינו 
|ג'סי
|
|-
|TBA
|Opus
|
|בצילומים
|}

=== קליפים ===
{| class="wikitable sortable"
!שנה
! כותרת
!תפקיד
! class="unsortable" | אמן
|-
| 2023
|Snooze
| אוהב עניין
| סיזה
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1992
לאוניד גיישטור

לאוניד גריגורייביץ' גיישטור (ברוסית: Леонид Григорьевич Гейштор; בבלארוסית: Леанід Рыгоравіч Гейштар; נולד ב-15 באוקטובר 1936) הוא חותר בקאנו בעבר יהודי-סובייטי מבלארוס. הוא אלוף אולימפי (רומא 1960) בקאנו זוגי ל-1000 מטר, אלוף עולם (1963) ופעמיים ברציפות אלוף אירופה (1961 ו-1963) בקאנו זוגי ל-10,000 מטר.

== ביוגרפיה ==
גיישטור נולד וגדל בהומל, בלארוס למשפחה יהודית.

===1960===
====אלוף אולימפי====
באולימפיאדת רומא הוא זכה במדליית זהב בתחרות בקאנו זוגי ל-1000 מטר ביחד עם סרגיי מקרנקו בתוצאה של 4:17.04 דקות, לפני אלדו דצי ופרנצ'סקו לה מקיה מאיטליה (4:20.77 דקות) ואימרה פרקש ואנדראש טרה מהונגריה (4:20.89 דקות), לפני וילי מלברג וורנר אולריך מגרמניה המזרחית ולברנטה קאלינוב ואיגור ליפאליט מרומניה.

===1963===
====אלוף עולם====
באליפות העולם שנערכה ביאיצה, באותה העת יוגוסלביה בשנת 1963 זכה במדליית זהב בקאנו זוגי ל-10,000 מטר.

==קישורים חיצוניים==

קטגוריה:ספורטאים יהודים בלארוסים
קטגוריה:אלופים אולימפיים יהודים
קטגוריה:אלופים אולימפיים מברית המועצות
קטגוריה:משתתפים יהודים באולימפיאדת רומא (1960)
קטגוריה:חותרי קאנו
קטגוריה:אלופי עולם יהודים
קטגוריה:סובייטים שנולדו ב-1936
עמק גלמורגן

עמק גלמורגן (בוולשית: Bro Morgannwg; באנגלית: Vale of Glamorgan) הוא אחד ממחוזות ויילס, בדרום ויילס בממלכה המאוחדת.

המחוז הוקם בשנת 1996 על נתוך נפת עמק גלומרגן של מחוז סאות' גלמורגן, עד 1974 אזור זה היה חלק ממחוז גלמורגן (גלמורגנשייר) ההיסטורי שהתקיים בדרום ויילס מאז הסיפוח האנגלי של ויילס במאה ה-16. היישוב העיקרי והבירה האדמיניסטרטיבית של המחוז היא העיירה בארי.

==גאוגרפיה==
עמק גלמורגן הוא המחוז הדרומי ביותר בוויילס, מצפון-מזרח הוא גובל עם העיר ומחוז קארדיף, מצפון עם מחוז רונד'ה קינון טף, ומצפון-מערב עם מחוז ברידג'אנד. המחוז נמצא בדרום ויילס, הדופן הדרומית שוכנת לאורך חופה של תעלת בריסטול העוברת לאורך דרום ויילס ונשפכת ל.

מלבד בירת המחוז בארי (Barry) עם 51,502 תושבים, ערים ועיירות נוספות במחוז כוללות את פנארת' (Penarth) עם 22,083 תושבים, ל'אנטוייט מייג'ור (Llantwit Major) עם 9,486 תושבים, דינס פוויס (Dinas Powys) עם 7,490 תושבים, סינט את'ן (St Athan) עם 4,495 תושבים, וקאוברידג' (Cowbridge) עם 4,043 תושבים.

==קישורים חיצוניים==

* 
* 

==הערות שוליים==

*
קטגוריה:ויילס: מחוזות
פאולה קורטלזי

פאולה קורטלזי (באיטלקית: Paola Cortellesi, נולדה ב-24 בנובמבר 1973) היא במאית קולנוע, שחקנית, זמרת, תסריטאית ומפיקה איטלקייה. היא שיחקה בכ-20 סרטים וכן בהצגות תיאטרון, תוכניות טלוויזיה ורדיו. זכתה בפרסים אמנותיים ופרסי קולנוע רבים.

==קורות חיים==
פאולה קורטלזי נולדה וגדלה ברומא. בגיל 13 הקליטה את השיר Cacao meravigliao שהיה שיר הנושא של תוכנית טלוויזיה פופולרית באיטליה. בגיל 19 החלה לימודי משחק בבית ספר למשחק "Teatro Blu" ברומא.

שיחקה במספר תוכניות בידור בטלוויזיה האיטלקית, והתפרסמה במיוחד בתוכנית "זליג" בשנים 2000 עד 2011, בה עשתה בעיקר חיקויים פרודיים של פוליטיקאיות איטלקיות.

בשנת 2004 הייתה בין המנחים של פסטיבל סן רמו. שיחקה בכ-20 סרטים, בהם הקומדיה "סליחה שאני קיימת!" וסרט טלוויזיה אודות חייה של מריה מונטסורי, שהופק בשנת 2007. קורטלזי זכתה בפרס על משחקה בסרט זה בפסטיבל סרטי הטלוויזיה של רומא באותה שנה. בשנת 2011 זכתה בפרס השחקנית הטובה ביותר מטעם האקדמיה לקולנוע איטלקי. שיחקה גם בתפקיד הראשי בסדרה הבלשית "Petra" בשנים 2019–2020.

כמו כן שיחקה בתיאטרון, בין השאר בתפקיד הראשי בהצגה המצליחה "Gli ultimi saranno gli ultimi" ("האחרונים יהיו האחרונים") בבימוי מסימיליאנו ברונו, שהוצגה בעשרות תיאטראות באיטליה בין שנת 2005 ל-2007. קורטלזי קיבלה מספר פרסים על תפקידה זה.

כזמרת, קורטלזי הוציאה מספר אלבומי מוזיקה, וכן שיתפה פעולה עם מוזיקאים איטלקיים בולטים. כמו כן השתתפה כמדובבת לאיטלקית בסרטים רבים, וקריינה בתוכניות רדיו ובספרים מוקלטים.

בשנת 2023 ביימה את סרטה הראשון, "C'è ancora domani" ("מחר יום חדש")<ref></ref>, שזכה להצלחה מסחרית. הסרט הוקרן במספר פסטיבלי קולנוע, בהם פסטיבל הסרטים הבינלאומי חיפה ופסטיבל הקולנוע ירושלים. קורטלזי זכתה בפרס "כרטיס הזהב" על בימויה בפסטיבל הסרטים של סורנטו. הסרט זכה בפרסי קולנוע רבים, בהם פרס חבר השופטים ופרס חביב הקהל בפסטיבל הסרטים ברומא. באפריל 2024 זכה בפרס על שם פסל דוד של דונטלו מטעם האקדמיה לקולנוע איטלקי, לאחר שצפו בו מעל ל-5.5 מיליון איש.

ספר ביוגרפי על חייה ראה אור בשנת 2006. באותה שנה יצא גם סרט תיעודי על חייה.

קורטלזי נשואה לבמאי ריקרדו מילאני, ולהם בת.

==קישורים חיצוניים==

==הערות שוליים==

קטגוריה:שחקניות קולנוע וטלוויזיה איטלקיות
קטגוריה:במאיות קולנוע איטלקיות
קטגוריה:תסריטאיות קולנוע
קטגוריה:תסריטאי קולנוע איטלקים
קטגוריה:זמרות איטלקיות
קטגוריה:מדבבות איטלקיות
קטגוריה:איטלקים שנולדו ב-1973
OneIce

OneIce הוא מרכז ספורט הנמצא במושב תנובות שבישראל, שנחנך ב-2018.

המרכז כולל מגוון גדול של מתקני ספורט להוקי קרח והחלקה על הקרח והוא מארח תחרויות החלקה אמנותית ומשחקי הוקי קרח. זהו המתקן היחידי בגודל תקני ובעל אבזור תקני להוקי קרח במרכז הארץ.

==תחרויות עיקריות==
* ליגת ההוקי קרח הישראלית - מאז 2023 מארח כמה ממשחקי הליגה ואת אימוני נבחרת ישראל.
* ב-2023 התקיימה במקום אליפות העולם בהוקי קרח נשים דרג 3B.

==קישורים חיצוניים==

קטגוריה:ישראל: אצטדיונים ומתקני ספורט
קטגוריה:החלקה על הקרח
קטגוריה:ישראל: החלקה אמנותית על הקרח
ספורט
מה עושות האיילות (שיר)

"מה עושות האיילות" הוא שיר מאת לאה גולדברג. השיר מופיע בספרה הנושא את שם השיר, בהוצאת ספרית פועלים, ב-1949. הספר אויר על ידי המאייר והצייר אריה נבון. השיר הופיע לראשונה בשבועון "דבר לילדים" בנובמבר 1941.<ref name=":1"></ref>

== הרקע לכתיבת השיר, ותוכנו ==
השיר מתאר לילה בגן החיות של תל אביב בו חולמות האיילות שהן מנצחות את הפילות במשחק גולות, ואיילת השחר מעירה אותן מחלומן המתוק. את השיר כתבה גולדברג בשנת 1941.<ref name=":1" />

גדעון טיקוצקי, חוקר הספרות ועורך הספר "לאה גולדברג: כל שירי הילדים", שיצא לאור בשנת 2022, כתב בהקדמה לשיר כי גולדברג הושפעה מכתבי האתנוגרף הרוסי מיכאיל פרישווין. פרישווין חקר איילים נקודים באזור מנצ'וריה. גולדברג תרגמה לעברית את ספרו "חברבור חיית היער". ייתכן שהושפעה מכתבות העיתונאית, המשוררת והסופרת מירי דור. דור, זוֹאוֹלוגית בהכשרתה האקדמית, פרסמה את כתבותיה בשבועון "דבר לילדים".<ref name=":0"></ref> לדעת אייל שמיר, בחירת החיות המופיעות בשיר הייתה מודעת. הכוס והתן הן חיות טרף, ולכן הוצמדו בשיר יחדיו. גם הופעתם של הארנב והשפן הייתה בחירה מושכלת, לדעת שמיר, וזאת בשל הבלבול בין שתי החיות.<ref name=":0" />

== ביצועים וגרסאות כיסוי לשיר ==
בשנות ה-60 ושנות ה-70 של המאה ה-20 השיר היה מוכר בלחנו של אריה לבנון, לחן שהתאים לאופיו כשיר ערש, ואשר הוקלט בין השאר על ידי שולה חן (1971).

לאחר פירוק להקת "כוורת" חבר יוני רכטר, אז בן 24, לאריק איינשטיין, והפיק לו את אלבומו "האהבה פנים רבות לה", שיצא בשנת 1976. שיתוף הפעולה ביניהם התחיל כשאיינשטיין פנה לרכטר, שאותו הכיר מ"כוורת", שם התרשם מנגינתו. במקור התכוונו רכטר ואיינשטיין ליצור אלבום שירי ילדים בעיבודיו של רכטר, אך שיתוף הפעולה ביניהם התפתח לאלבום למבוגרים, שרכטר הלחין, עיבד והפיק מוזיקלית. רכטר הביא להקלטות את חבריו מ"כוורת" - אלון אולארצ'יק (בס) יצחק קלפטר (גיטרות) ומאיר פניגשטיין (תופים), ובין הלהיטים הבולטים באלבום נשארו רק שני שירי ילדים, והם נכתבו על ידי לאה גולדברג – "מה עושות האיילות", "גמד קטן", ו<nowiki>דג הזהב</nowiki>. שלושת השירים הם שריד לכוונה המקורית ליצור אלבום שירי ילדים.<ref></ref> השיר מופיע גם באלבומו של איינשטיין "ילדים", שיצא אף הוא בשנת 1976. בשנת 1979 הופיע השיר באלבומם המשותף של רכטר ויהודית רביץ, באופן קבוע וחד פעמי.<ref></ref>

== קישורים חיצוניים ==
* 
* 
* 

== הערות שוליים ==

קטגוריה:שירי 1976
קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי לאה גולדברג
קטגוריה:שירים שהולחנו על ידי יוני רכטר
קטגוריה:שירי ילדים
קטגוריה:שירים על יונקים
ג'רג' צ'אקאן

ג'רג' צ'אקאן (במקור גרינוולד, בהונגרית: Csákány György; קלוז', 26 ביוני 1920 – 20 בספטמבר 2003) היה דוקטור לרפואה (MD), פרופסור ברדיולוגיה, פרופסור באוניברסיטה. כתב לפחות שבעה ספרים מדעיים שיצאו לאור וכתב עשרות מאמרים שפורסמו.

== קורות חיים ==
ג'רג' גרינוולד נולד במשפחה יהודית כבנם של דז'ה גרינוולד (1893–1963), רופא, ושל ז'ופיה שימון (1897–1973). השלים את לימודיו בפקולטה לרפואה של אוניברסיטת פאזמאן פטר (כיום שמה אוניברסיטת אטווש לוראנד), שם קיבל תואר ברפואה עקב מלחמת העולם השנייה רק בינואר 1947. הוא החל את הקריירה שלו בבית החולים סנט יאנוש, ובין 1955 לבין 1958 עבד במחלקת הרנטגן של בית החולים אישטוואן. בין השנים 1955–1977 עמד בראש מחלקת הרנטגן של המכון הלאומי לקרדיולוגיה, ובנוסף, בין 1972 לבין 1976, היה סגן מנהל ולאחר מכן מנכ"ל המכון הלאומי לפיזיקת קרינה (ORSI). בשנת 1978 הפך לראש המחלקה לרדיולוגיה ומנהל המרפאה הרדיולוגית של המכון להכשרה רפואית ולאחר מכן של האוניברסיטה להכשרה רפואית. הוא פרש ב-1989. נשאר חבר כבוד באגודת הרדיולוגים ההונגרית (1994).

ב-1941 נישא לבמאית הסרטים המדובבים מרתה שטיינר (לאחר מכן מרתה צ'אקאן). נולדו להם שני ילדים מהנישואים. (מתיאש ג'רג' צ'אקאן, רופא נשים-מיילד, 1946–2022) וז'וז'ה צ'אקאן עורכת סרטי קולנוע (1949) אשתו של במאי הקולנוע מיקלוש יאנצ'ו.

== ספריו המדעיים ==
* [https://bookline.hu/product/home.action?_v=Csakany_Gyorgy_A_kisverkor_rontgenvizsg&type=10&id=2105171894 בדיקת רנטגן של מחזור הדם הקטן] Medicina Könyvkiadó, 1963
* [https://bookline.hu/product/home.action?_v=Csakany_Gyorgy_A_tudo_rontgendiagnoszti&type=20&id=3673646 אבחון רנטגן של הריאות], ORSI 1985
* ג'רג' צ'אקאן-ינה פוראי: [https://bookline.hu/product/home.action?_v=Csakany_Gyorgy_Forrai_Jeno_szerk_Ra&type=20&id=584433 אבחון רדיולוגי I.]
* ג'רג' צ'אקאן-ינה פוראי: [https://bookline.hu/product/home.action?_v=Csakany_Gyorgy_Forrai_Jeno_szerk_Ra&type=20&id=532968 אבחון רדיולוגי II.]
* ג'רג' צ'אקאן-ינה פוראי: [https://bookline.hu/product/home.action?_v=Csakany_Gyorgy_Forrai_Jeno_szerk_Kl&type=20&id=433588 Clinical X-ray Diagnostics] (1977), מהדורה שנייה (1984)
* [https://bookline.hu/product/home.action?_v=Csakany_Gyorgy_Vesztegzar_alatt_A_mikr&type=20&id=510611 תחת קרנטינה] (רומן המיקרוביולוגיה), הוצאת פרנץ מורה, 1958
* [https://www.lira.hu/hu/antikvar/egyeb_konyveink/a-rontgenvizsgalatok-racionalis-javallatai-antikvar אינדיקציות רציונליות לבדיקות רנטגן] 2022. (סדרת הספרייה של הרופאים המתמחים), Medicina

== לקריאה נוספת ==
* [https://elitmed.hu/en/publications/hungarian-radiology/gyorgy-csakany-md-has-passed-away-1920-2003 ד"ר ג'רג' צ'אקאן הלך לעולמו 2003-1920]
== קישורים חיצוניים ==
* [https://pro-radiologia.hu/wdownloads/nekrolog_dr_csakany_gyorgy.pdf לזכרו של פרופסור ג'רג' צ'אקאן] - רדיולוגיה הונגרית 2993
* [https://bookline.hu/szerzo/csakany-gyorgy/147653?page=1 ספריו באתר bookline]

קטגוריה:רופאים יהודים הונגרים
קטגוריה:רדיולוגים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:ניצולי השואה: הונגריה
קטגוריה:קלוז'-נאפוקה: אישים
קטגוריה:הונגרים שנולדו ב-1920
קטגוריה:הונגרים שנפטרו ב-2003
מלח אלומיניום בסיסי

אלומיניום בסיסי (באנגלית: Basic aluminium) הוא שמן של קבוצות פונקציונליות המורכבות מאלומיניום עם קבוצת הידרוקסיל אחת או שתיים מחוברות.

דיהידרוקסי אלומיניום (Dihydroxyaluminium, Al(OH)<sub>2</sub>) הוא חד ערכי (סוג של קשר ולנטי, קשר כימי, ראו Valence ), בדומה לקשר קוולנטי או קשר יוני, ומוכר בתרכובות אלה:
* דיהידרוקסיאלומיניום אצטט <sub>2</sub>AlCH<sub>3</sub>CO<sub>2</sub>(HO), הידוע גם כמונואצטט אלומיניום, מונואצטט אלומיניום בסיסי, אצטט אלומיניום דו-בסיסי
* דיהידרוקסיאלומיניום נתרן קרבונט
* אלוגלוטמול (Aloglutamol)
* tris(hydroxymethyl)aminomethanegluconate dihydroxyaluminate
* אלומיניום מונוסטיאראט
* קרפט (Carafate)
* סוקרלפט (Sucralfate)

הידרוקסיאלומיניום (Hydroxyaluminium, Al(OH)), הידוע גם בשם אלומיניום מונו-בסיסי או אלומיניום בסיסי, הוא דו ערכי (divalent) ומוכר בתרכובות אלה:
* הידרוקסיאלומיניום דיאצטט, HOAl(CH<sub>3</sub>CO<sub>2</sub>)<sub>2</sub>, הידוע גם בשם אלומיניום דיאצטט, אלומיניום דיאצטט בסיסי, אלומיניום אצטט בסיסי, אצטט אלומיניום מונו-בסיסי.

אלומיניום, Al, הוא טריוולנטי. אלומיניום טריאצטט, Al(CH <sub>3</sub> CO<sub>2</sub>)<sub>3</sub>, הוא מולקולה שלמה ללא קבוצות הידרוקסיות כלשהן, ולכן היא אינה תרכובת "אלומיניום בסיסית".

אלומיניום הידרוקסיד, Al(OH)<sub>3</sub>, אלומיניום עם שלוש קבוצות הידרוקסיות מחוברות, הוא מולקולה שלמה, ולכן היא אינה תרכובת "אלומיניום בסיסית".

אלומיניום אצטט הוא שם לשלושה מלחים במצב מוצק: דיהידרוקסיאלומיניום אלומיניום אצטט, הידרוקסיאלומיניום דיאצטט ואלומיניום טריאצטט, Al(CH<sub>3</sub>CO<sub>2</sub>)<sub>3</sub>. בתמיסה מימית, אלומיניום טריאצטט עובר הידרוליזה ויוצר תערובת של השניים האחרים, כך שניתן להתייחס לכל התמיסות של שלושתם בפשטות כ"אלומיניום אצטט", שכן הסוגים מתקיימים במקביל וממירים עצמם זה לזה בשיווי משקל כימי.

קטגוריה:קבוצות פונקציונליות
קטגוריה:אלומיניום: תרכובות
ראנגנוולד נסטוס

ראנגנוולד אנדרסון נסטוס (באנגלית: Ragnvald Anderson Nestos; ) היה פוליטיקאי אמריקאי מדקוטה הצפונית, איש המפלגה הרפובליקנית, שכיהן כמושל דקוטה הצפונית ה-13 בשנים 1921–1925.
==ראשית חייו==
ראנגנוולד נסטוס נולד בעיר שבנורווגיה, כאחד מעשרת ילדיהם של אנדרס ר. נסטוס והרבורג סאווה. בגיל 16, כשעדיין לא שלט בשפה האנגלית, הוא הגיע לארצות הברית כדי לחיות עם דודתו ודודו בבקסטון שבדקוטה הצפונית. הוא החל ללמוד בבית ספר בבקסטון ולמד בו בין עבודות שונות במחנה חוטבים. ארבע שנים לאחר מכן, ב-1897, עבר נסטוס בחינות הסמכה להוראה ולימד בבית ספר כפרי. הוא השלים את לימודיו באוניברסיטת המדינה מייוויל, קולג' למורים, ובמקביל עסק בחוואות במחוז פירס. ב-1904 הוא סיים את לימודיו באוניברסיטת דקוטה הצפונית ועבר לעיר מיינוט, שם הוא עסק בעריכת דין בשותפות עם סי. א. ג'ונסון.

==קריירה פוליטית==
נסטוס היה חבר איגוד המצביעים העצמאיים והתמודד על משרותיו הפוליטיות מטעם המפלגה הרפובליקנית. בשנים 1911–1912 הוא היה חבר בית הנבחרים של דקוטה הצפונית. בשנים 1913–1916 הוא היה תובע מדינתי במחוז וורד. ב-1916 הוא התמודד בבחירות המקדימות של הרפובליקנים על מושב בסנאט של ארצות הברית מטעם דקוטה הצפונית.

ב-1921 התמודד נסטוס בבחירות החזרה (Recall election) שנועדו להדיח את המושל המכהן לין פרייז'ר. הוא ניצח בבחירות ונבחר כמושל דקוטה הצפונית, הראשון שנבחר באופן זה בכל מדינות ארצות הברית. תקופת כהונתו של פרייז'ר כמושל הייתה נגועה במחלוקות, ותנועה שורשית החלה להפעיל לחצים לעריכת בחירות החזרה. בבחירות אלו הודחו גם שני חברים של נציבות התעשייה המדינתית. הייתה זו תקופה של מחלוקות בין הליגה הבלתי-מפלגתית, שתמכה בתיעוש בבעלות המדינה, לבין איגוד המצביעים העצמאיים, שהתנגד לבעלות המדינה על מפעלי תעשייה. נסטוס פעל נמרצות להצלחתם של מייזמים חדשים בבעלות המדינה, ממגורת הדגנים המדינתית ובנק דקוטה הצפונית. הוא גם ניהל מערכה נגד אנאלפביתיות. במהלך תקופת כהונתו, התאימה דקוטה הצפונית את עצמה למערכת רישום הלידות והפטירות הלאומית, ולראשונה כיהן בה במשרה מלאה אחראי על מערכת הבריאות. ב-1922 הוא התמודד בבחירות לתקופת כהונה שנייה כמושל ונבחר.

==חיים אישיים==
נסטוס לא היה נשוי. ב-1942 הוא זכה להכרה בזכות פועלו לצופים הבנים של ארצות הברית וקיבל מהם את "פרס בופאלו הכסף". הוא היה פעיל בכנסייה הלותרנית הנורווגית של אמריקה.

ראנגנוולד נסטוס נפטר במיינוט ב-15 ביולי 1942 כתוצאה משבץ מוחי. הוא נטמן בבית הקברות רוזהיל שבעיר.
==לקריאה נוספת==
<div style="direction: ltr;">
* [https://archive.org/details/biographicaldire0003unse/page/1178/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 3], Westport, Conn.; Meckler Books, 1978, pp. 1178-1179.
</div>

==קישורים חיצוניים==
* [https://www.nga.org/governor/ragnvold-anderson-nestos/ ראנגנוולד נסטוס] באתר אגודת המושלים הלאומית 
* [https://politicalgraveyard.com/bio/nemanich-neveu.html#218.29.56 ראנגנוולד נסטוס] באתר The Political Graveyard 
* 

==הערות שוליים==

קטגוריה:מושלי דקוטה הצפונית
קטגוריה:מושלי מדינות ארצות הברית מהמפלגה הרפובליקנית
קטגוריה:חברי האספה המחוקקת של דקוטה הצפונית
קטגוריה:אמריקאים ממוצא נורווגי
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1877
קטגוריה:אמריקאים שנפטרו ב-1942
הקפטאן הכחול

הקַפְטָאן הכחול (בערבית: أزرق القفطان) הוא סרט דרמה הומוסקסואלי בשפה המרוקאית שיצא לאור בשנת 2022, בבימויה של מרים טוזאני על פי תסריט מאת נביל עיוש. הסרט מתאר את יחסיהם של מינה (לובנה אזאבל) ובעלה ההומו חלים (סאלח בכרי) שחי בארון ומנהלים חנות לקפטאנים בעיר העתיקה של סלא, מרוקו, ובחור צעיר העובד בחנות כשולייה. הסרט הוקרן בבכורה בפסטיבל קאן 2022 ושם זכה בפרס FIPRESCI בחלקו.

הסרט ייצג את מרוקו בפרס האוסקר לשנת 2023 בקטגוריית סרט עלילתי בינלאומי, אך לא נכנס לחמשת הגדולים.

באוקטובר 2022 השתתף הסרט בפסטיבל הסרטים הבינלאומי חיפה ה-38 וב בתל אביב.

== עלילה ==
לאורך כל הסרט נרקם הקפטאן הכחול, מבד מרהיב במיוחד ושזור ברקמה ובכפתורים של זהב, כסוג של אומנות אירוטית. הסרט מספר על חאלים (סלאח בכרי), חייט-אומן של שמלות קפטאן שחי ועובד עם אשתו מינה (לובנה אזאבל) החולה במחלה קשה. לזוג אין ילדים. בשל עומס העבודה נאלצים בני הזוג לשכור עובד שיעזור לחאלים וילמד ממנו את המלאכה. מינה מביאה את יוסף (איוב מיסיואי), גבר צעיר, עדין ויפה ומיד נוצר חיבור בין שני הגברים מעבר להערכה המקצועית. חאלים מקיים בחמאם יחסי מין עם גברים מאחורי גבה של אשתו, אך היא יודעת ומעלימה עין.

לאורך מרבית הסרט קיים בין מינה ליוסף מתח רב. היא מנסה לערער את אמינותו בכך שמאשימה אותו בגניבה של בד יקר שנעלם. למרות שהיא מגלה שהבד נמסר בטעות למוכר הבדים ולא נגנב היא איננה מבקשת את סליחתו של יוסף. מצבה הבריאותי של מינה הולך ומחמיר והיא לא חוזרת לעבוד בחנות. חאלים עוזב את החנות על מנת לטפל במסירות באשתו האהובה שסופה קרב. יוסף מתגלה כידיד נפש אמיתי של הזוג ותומך הן בחאלים והן במינה עד למותה. ימים לפני מותה היא מצליחה לבקש את סליחתו של יוסף. לקראת סיום הסרט אנו מתוודאים לסרטן השד שהיא לקתה בו.

סצנת הסיום בסרט מתארת את חאלים שמסיר את התכריכים הלבנים מגופה של אשתו, בניגוד למסורת הדתית ומלביש אותה בקפטאן הכחול המרהיב שרקם, הראוי רק לה, וכך נשארים לבדם חאלים ויוסף לשאת את גופה מביתה אל בית הקברות.

== דמויות ==
{| class="wikitable"
!שחקן
!דמות
|-
| לובנה אזאבל
| מינה
|-
| סאלח בכרי
| חלים
|-
| איוב מיסואי
| יוסף
|}

== פסטיבלים בהם השתתף הסרט ==
* פסטיבל הקולנוע הגאה בלונדון, הממלכה המאוחדת (2022)
* פסטיבל הקולנוע ורוצלב, פולין (2022)
* פסטיבל הסרטים הבין-לאומי בטורונטו, קנדה (2022)
* פסטיבל קרלובי וארי, צ'כיה (2022)

== פרסים ומועמדויות ==
{| class="wikitable sortable"
!פרס
!תאריך טקס
!קטגוריה
!מועמד/ים
!תוצאה
!מקור
|-
!פרס התקשורת של הליגה ההומו-לסבית נגד השמצה
|14 במרץ 2024
|הסרט הטוב ביותר - מהדורה מוגבלת
|"הקפטאן הכחול"
|
|<ref></ref>
|}

== קישורים חיצוניים ==
* 

* יעל שנקר, [https://www.prtfl.co.il/archives/199806 ״הכפתן הכחול״: מלא עוצמה וחיים - ובו זמנית כואב עד אין קץ], באתר פורטפוליו, 26 באפריל 2024

== הערות שוליים ==

קטגוריה:קולנוע במרוקו
קטגוריה:סרטים הומוסקסואליים
קטגוריה:סרטים על אופנה
קטגוריה:סרטים על שמלות
קטגוריה:סרטי להט"ב צרפתיים
קטגוריה:סרטים בלגיים
קטגוריה:סרטים דניים
קטגוריה:סרטי דרמה רומנטית
קטגוריה:סרטן השד
קטגוריה:סרטי 2022
דימיטר מיכאילוב

ד"ר דימיטר מיכאילוב (בבולגרית: Димитър Михайлов, נולד ב-10 באוגוסט 1961, סופיה, הרפובליקה העממית של בולגריה) הוא דיפלומט בולגרי המכהן מ-2019 כשגריר בולגריה בירדן. בין השנים 2013–2018 כיהן כשגריר בולגריה בישראל.

== ביוגרפיה ==
מיכאילוב נולד בסופיה בירת בולגריה. ב-1988 רכש תואר מוסמך אוניברסיטה בספרות ערבית באוניברסיטת דמשק וב-2004 השלים דוקטורט במזרחנות באוניברסיטת סופיה. עבודת הדוקטורט שלו עסקה בהיסטוריה של ראשית האסלאם. ב-1992 הצטרף לשירות החוץ הבולגרי. הוא הועסק במגוון תפקידים בשגרירויות בולגריה בלוב, בכווית, ובוושינגטון די. סי. בארצות הברית. בין השנים 2011–2012 כיהן כשגריר בולגריה בסוריה, בין השנים 2013–2018 כיהן כשגריר בולגריה בישראל, ומ-2019 מכהן כשגריר בולגריה בירדן. 

מיכאילוב שולט בעברית, בערבית, ברוסית ובאנגלית בנוסף לבולגרית. כתב מונוגרפיות ומאמרים רבים העוסקים במזרח התיכון. הוא נשוי ואב לשתי בנות.

== קישורים חיצוניים ==
* דימיטר מיכאילוב, [https://www.academia.edu/40908780/Dimitar_Mihaylov_review_of_Fragile_Nation_Shattered_Land_The_Modern_History_of_Syria Fragile Nation, Shattered Land: The Modern History of Syria], באתר academia.edu 
* [http://www.thebulgarianjews.org.il/?CategoryID=0&ArticleID=1502 שלושה "מיטקו" בבת ים], באתר "כולנו בולגרים"

== הערות שוליים ==

קטגוריה:בוגרי אוניברסיטת דמשק
קטגוריה:שגרירי בולגריה בישראל
קטגוריה:שגרירים בסוריה
קטגוריה:שגרירים בירדן
קטגוריה:דיפלומטים בולגרים
קטגוריה:בוגרי אוניברסיטת סופיה
קטגוריה:ילידי 1961